b'\n_START_ARTICLE_\nFotometrija (astronomija)\n_START_PARAGRAPH_\nFotometrija astronomijoje naudojama astronominio objekto elektromagnetin\xc4\x97s spinduliuot\xc4\x97s srautui arba intensyvumui matuoti. Fotometrijos naudojami metodai priklauso nuo to, koks bangos ilgis tyrin\xc4\x97jamas. Da\xc5\xbeniausiai spinduliavimas analizuojamas pasitelkiant teleskopus: u\xc5\xbefiksavus (kartais pra\xc4\x97jusi\xc4\x85 pro specialius optinius filtrus) ir \xc4\xafra\xc5\xa1ius \xc5\xa1viesos energij\xc4\x85 \xc5\xa1viesai jautriu instrumentu. Fotometrija matuoja tik spinduliuot\xc4\x97s sraut\xc4\x85 ir intensyvum\xc4\x85, jei tiriamas dar ir spinduliuot\xc4\x97s spektras, tai jau spektrofotometrija.\n_START_SECTION_\nMetodai\n_START_PARAGRAPH_\nFotometrijos metodai priklauso nuo tiriamos spinduliuot\xc4\x97s bangos ilgio. Da\xc5\xbeniausiai \xc5\xa1viesa surenkama teleskopu, praleid\xc5\xbeiama pro kok\xc4\xaf nors special\xc5\xb3 filtr\xc4\x85 ir siun\xc4\x8diama \xc4\xaf \xc5\xa1viesai jautr\xc5\xb3 \xc4\xaftais\xc4\x85. Filtr\xc5\xb3, kuriuos praeina \xc5\xa1viesa, rinkinys vadinamas fotometrine sistema._NEWLINE_Anks\xc4\x8diau infraraudonosios srities fotometrija buvo atliekama fotoelektriniais fotometrais - prietaisais, matuojan\xc4\x8diais objekto \xc5\xa1viesos intensyvum\xc4\x85, nukreipiant i\xc5\xa1 jo ateinan\xc4\x8di\xc4\x85 \xc5\xa1vies\xc4\x85 \xc4\xaf \xc5\xa1viesai jautri\xc4\x85 plok\xc5\xa1tel\xc4\x99. Dabar visam spektrui fotometrus pakeit\xc4\x97 CCD, ta\xc4\x8diau fotometrai dar naudojami situacijose, kuriose reikia ypatingos laikin\xc4\x97s skyros.'